RAHVASPRINT 2007 KARIKAVÕISTLUSED
II ETAPP  VÕRU KEVAD 2007

EAL REG 34/RS

Pühapäev 13.05.2007   Võru linn

VÕISTLUSJUHEND

1. VÕISTLUSE KOHT, AEG, AJAKAVA

1.1	Juhendi avaldamine internetis: Esmaspäev 02.04.2007 (www.autosport.ee, www.motorsport.ee ) 
1.2	Registreerimine algab: Esmaspäev 02.04.2007 kell 12.00 (www.motorsport.ee/?id=main&e=42) 
1.3	Registreerimine lõpeb: Laupäev 05.05.2007 kell 18.00
1.4	Avaldatakse stardinumbrid: Esmaspäev 07.05.2007 kell 17.00 (www.motorsport.ee/s.php)

1.5	Võistluse ajakava: 13.05.2007.a.

 08.00 – 10.00	registreerimine, dokumentide kontroll
 08.15 – 10.15	autode tehniline kontroll
 09.00 – 11.00	võistlusrajaga tutvumine jalgsi
 11.30 	esimese võistlusauto start
 17.00	autasustamine (orienteeruvalt)

Võistluse täpne ajakava, võistlusraja skeem, stardijärjekord ja muu vajalik info võistluse teadetetahvlil  tehnilises pargis (Rannatare esine parkla).

2. KORRALDAJA, RADA

2.1  Võistluse korraldab : G.M.RACING SK
2.2  Võistluse direktor : Mihkel Haug  (53 310 533)
2.3  Võistluse juht : Gabriel Müürsepp (50 62 090)
2.4  Tehniline komisjon : Martin Toom (50 15 792)
2.5	Peaajamõõtja : Toomas  Sepp
2.6	Võistluse sekretär : Margit Viks

VÕISTLUSKESKUS : Rannatare hoone ja parkla
VÕISTLUSRADA : Võru linna tänavatel, katteks 99% asfalt (TEHN. PARK Rannatare parkla)
VÕISTLUSRAJA pikkus :  ca 1500m

3. ARVESTUSKLASSID, VÕISTLUSAUTOD

3.1  2WD-A
3.2  2WD-B
3.3  MOSKVICH (peavad vastama Moskvich Liiga 2007 tehnilistele tingimustele)
3.4  NAISED
3.5  2WD-SPORT
3.6	4WD 

3.7	VÕISTLUSAUTOD peavad vastama Rahvaralli ja Rahvasprindi Tehnilistele Tingimustele.
Tingimused (www.autosport.ee,  www.motorsport.ee)
3.8	Tehnilist kontrolli mitteläbinud võistlusautot starti ei lubata.
3.9	Võistlusauto tehnilist seisundit, vastavust Rahvaralli ja Rahvasprindi Tehnilistele Tingimustele ja rehve võib korraldaja kontrollida kogu võistluse vältel, nõuetele mittevastavat autot vooru starti ei lubata. Tehnilistele nõuetele mittevastava auto tulemused võidakse tühistada – antud otsuse teeb võistluse juht.
3.10	 Võistlusnumbrid ja reklaami väljastab korraldaja ja need tuleb paigaldada vastavalt juhendile enne tehnilist kontrolli.
3.11	 Võistlejal on õigus keelduda korraldaja sponsorreklaamist, kui ta tasub kahekordse stardimaksu. Reklaamkleebiste kuju ja sisu muutmine on võrdsustatud keeldumisega.

4. OSAVÕTJAD

4.1	Kõik võistlejad peavad mandaadis esitama kehtiva võistlejakaardi või EAL võistlejalitsentsi, võistlusauto reg. tunnistuse, kehtiva liikluskindlustuse poliisi ja sõiduki kasutusõigust tõendava dokumendi (vajadusel) ning osavõtuavalduse. Lisaks peavad klassides 2WD-SPORT ja 4WD (kehtiva EAL tehnilise kaardiga võistlusautod) osalevad võistlejad esitama mandaadis kehtiva EAL tehnilise kaardi ja registreerijalitsentsi.
4.2	Ühel autol võib võistelda kuni kaks võistlejat, kes mõlemad tasuvad osavõtumaksu.
4.3	Kui võistlusautoga osaleb mitu võistlejat, võib võistlussõidu ajal nähtaval olla vaid üks võistlusnumber, teised numbrid peavad olema kinni teibitud.

VÕISTLEJAKAARTI ei ole võimalik osta kohapeal!  Võistlejakaardi saamiseks täita taotlus www.autosport.ee  Kogu muu info samal aadressil. Võistlejakaart sisaldab kindlustust rahvarallidel ja rahvasprintidel. Kehtib 2007. a. lõpuni. Hind 480 EEK.

5. VÕISTLUSTE KÄIK

5.1 Võistlusrajaga tutvumine toimub ainult jalgsi.
5.1.1 Võistlusrajaga tutvuma pääseb ajavahemikus 9.00 – 11.00.
5.2 Hilinenud võistlejaid starti ei lubata.
5.3 Valestardi eest on karistus 10 sek.
5.4 Kui võistleja ei stardi 20 sek jooksul, loetakse võistleja katkestanuks antud võistlussõidus.
5.5 Sõidetakse 3 vooru. Igas voorus fikseeritakse raja läbimise aeg ning vooru kiireim omas
arvestusklassis saab ühe punkti, teise aja saavutanu saab kaks punkti jne.
5.6 Etapi paremusjärjestus selgitatakse kolmest voorust kahe parema tulemuse
summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus. Võrdsete punktide ja võrdse parima aja korral mistahes voorus saab määravaks esimese vooru võistlussõidu parim aeg.
5.7 Kõik tulemused vastavalt finišiprotokollidele.
5.8 Hooldusalalt väljumine keelatud. Hooldusalal maksimaalne kiirus 30km/h!
5.9 Rajatähiste esialgselt kohalt liigutamised, ümberajamised ja ‘stopp’ märgi juures
peatumise eiramine fikseeritakse faktikohtunike poolt. Iga fikseeritud rikkumise eest lisatakse
võistleja vooru ajale 10 trahvisekundit. Rajamärgistuse eiramine annulleerib tulemuse antud voorus.
5.10 Korraldaja võib teha muudatusi stardijärjekordades, kui klassides on vähe võistlejaid ja
kui teise vooru stardijärjekorda klassisiseselt ümberpööramisi tehes ei suudeta tagada sujuvat
ning graafikutihedat võistlust. Samuti võib korraldaja ümber paigutada sõitjaid, kes võistlevad kahekesi ühe ja sama autoga.

6. VASTULAUSED

6.1 Vastulause aeg kuni 15 min peale esialgsete tulemuste avaldamist.
6.2 Vastulause kautsjon 3000 EEK.
6.3 Kõik vastulaused lahendatakse vastavalt  kehtivatele võistlusmäärustele.
6.4 Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada viie tööpäeva jooksul peale võistlust, õigustatud vastulause korral kuuluvad auhinnad hilisemale ümberjagamisele.

6.5 Kõik kulud auto kontrollimiseks ja transpordiks tuleb katta
a) hagejal, kui vastulauset ei rahuldatud ning
b) kostjal, kui vastulause rahuldati.
6.6 Võistluse juht hindab vastulause põhjendatust ning vastavalt sellele otsustab, kas vastulause võetakse arutusele või mitte.

7. OSAVÕTUMAKSUD

7.1 Osavõtumaks kõigis klassides : 600 EEK.
7.2 Kahes erinevas klassis võistlemine on keelatud.
7.3 Osavõtumaksu tasumine toimub ülekandega korraldaja kontole:
G.M. Racing SK
SEB Ühispank a/a 10220044758010
Selgitus: sihtotstarbeline annetus (võistleja nimi).
Ülekandega tasumisel palume võistluse mandaati kaasa võtta maksekorralduse väljatrükk.
Osavõtumaks peab olema laekunud korraldaja arveldusarvele enne registreerimise lõppemist
(Laupäev, 05.05.2007 kell 18.00).
7.4 Võistlusele hilinenud või mitteilmunud võistlejatele osalustasu ei tagastata.
7.5 Korraldaja tagastab 50% makstud osavõtumaksust võistlejale, kes teatab oma
mitteosalemisest kuni 06.05.2007 kell 14.00 kirjalikult e-maili aadressile: kape555@hotmail.com

8. AUTASUSTAMINE

8.1 Iga võistlusklassi 3 paremat autasustatakse karikatega..
8.2 Korraldaja ja sponsorid võivad välja panna eriauhindu.

9. VASTUTUS

Võistluse korraldaja ja EAL ei vastuta võimalike õnnetuste ja nende tagajärgede eest.

10. LISASÄTTED

10.1 Korraldaja jätab endale õiguse teha mõjuvatel põhjustel muudatusi võistluse toimumise
ajas, kohas, ajakavas ja võistluse käigus.
10.2 Korraldajal on õigus eemaldada võistluselt koos tulemuste tühistamisega käesolevat
juhendit mittetäitvad, samuti ebakained, ebasportlikult ja ebaviisakalt käituvad võistlejad.
Muudes küsimustes lähtutakse Rahvasprindi Võistlusmäärusest ja Rahvaralli ja Rahvasprindi
Tehnilistest Tingimustest.